|  |  |  |
| --- | --- | --- |
|  |  | PATVIRTINTAŠilalės rajono savivaldybės administracijos direktoriaus 2021 m. rugsėjo 21 d. įsakymu Nr. DĮV-1017 |

**ŠILALĖS RAJONO SAVIVALDYBĖS ADMINISTRACIJOS ADMINISTRACINIŲ PASLAUGŲ, KURIOS GALI BŪTI TEIKIAMOS KONTAKTINIU BŪDU ASMENIMS, NEATITINKANTIEMS NĖ VIENO LIETUVOS RESPUBLIKOS VYRIAUSYBĖS 2020 M. VASARIO 26 D. NUTARIMO NR. 152 „DĖL VALSTYBĖS LYGIO EKSTREMALIOSIOS SITUACIJOS PASKELBIMO“ 3.1.1 PAPUNKTYJE NURODYTO KRITERIJAUS, SĄRAŠAS**

1. Savivaldybės vadovai:

1.1. Susitikimai su gyventojais ir verslo įmonių atstovais.

2. Centralizuotas buhalterinės apskaitos skyrius:

2.1. programų vykdymo ataskaitų bei prie jų pateikiamų dokumentų iš programų vykdytojų, kurie neturi galimybės pateikti elektroninėmis priemonėmis priėmimas;

2.2. atsiskaitymas už gautas išmokas (išlaidų apmokėjimo apyskaita).

2.3. atsiskaitymas už gautas išmokas (išmokų avanso apyskaita).

3. Turto ir socialinės paramos skyrius:

3.1. prašymų ir dokumentų priėmimas socialiniais klausimais dėl piniginės socialinės paramos, įvairių išmokų, tikslinių kompensacijų skyrimo, asmenims, neturintiems galimybės prašymus pateikti per socialinės paramos informacinę sistemą (SPIS);

3.2. kreipimasis dėl socialinės priežiūros trumpalaikės, ilgalaikės globos, integralios pagalbos skyrimo;

 3.3. prašymų ir dokumentų priėmimas dėl savivaldybės būsto nuomos ir kitais klausimais.

4. Investicijų ir statybos skyrius:

4.1. daugiabučių namų savininkų susirinkimai;

4.2. darbų aktavimai;

4.3. darbų kontrolė ir priežiūra;

4.4. gyventojų skundų nagrinėjimas;

4.5. pastatų po statybos užbaigimo pridavimas, kai renkasi komisija.

5. Kaimo reikalų ir aplinkosaugos skyrius:

5.1. melioracijos projektų darbų kokybės tikrinimas, projektinių sprendimų neatitikimų derinimas vietovėje;

5.2. melioracijos projektų pridavimas;

5.3. melioracijos skundų nagrinėjimas vietovėje;

5.4. nusausintų plotų, užtvankų, tiltų ir kitų melioracijos statinių būklės nustatymas vietovėje;

5.5. išduotų techninių sąlygų statiniams melioruotoje žemėje įvykdymo tikrinimas vietovėje;

5.6. ūkininkų ūkių registravimas, duomenų atnaujinimas, pažymėjimų išdavimas;

5.7. žemės ūkio valdų registravimas ir duomenų atnaujinimas;

5.8. medžiojamų gyvūnų žemės ūkio pasėliams, miškui bei pievoms padarytos žalos vertinimas;

5.9. medžiojamų gyvūnų (vilkų) padarytos žalos vertinimas ūkiniams gyvūnams;

5.10. bepriežiūrių gyvūnų augintinių paėmimo organizavimas ir perdavimas gyvūnų globos įstaigoms;

5.11. saugotinų medžių ir krūmų, augančių ne miško žemėje, leidimų išdavimas;

5.12. žemės ūkio technikos įregistravimas, duomenų keitimas ir techninė priežiūra.

6. Veikos administravimo skyrius:

6.1. pažymų apie likviduotų juridinių asmenų dokumentų perdavimą tolesniam saugojimui išdavimas.

7. Teisės, personalo ir civilinės metrikacijos skyrius:

7.1. darbo sutarčių pasirašymas;

7.2. pirkimo–pardavimo sutarčių pasirašymas su fiziniais asmenimis, dirbančiais pagal verslo liudijimą;

7.3. prekių, darbų ir paslaugų pirkimo perdavimo–priėmimo aktų pasirašymas su fiziniais asmenimis, dirbančiais pagal verslo liudijimą;

7.4. pirminė teisinė pagalba;

7.5. gimimo registravimas;

7.6. užsienio valstybėje įregistruotų gimimų apskaita;

7.7. tėvystės pripažinimo, tėvystės (motinystės) nustatymo ar nuginčijimo ir įvaikinimo registravimas;

7.8. santuokos registravimas;

7.9. bažnyčios (konfesijų) nustatyta tvarka sudarytų santuokų apskaita;

7.10. užsienio valstybėje įregistruotų santuokų apskaita;

7.11. pažymos, patvirtinančios kliūčių sudaryti santuoką nebuvimo, išdavimas;

7.12. santuokos nutraukimo registravimas;

7.13. užsienio valstybėje nutrauktų santuokų apskaita;

7.14. asmens mirties registravimas;

7.15. užsienio valstybėje įregistruotų mirčių apskaita;

7.16. civilinės būklės akto įrašo keitimas, taisymas, pildymas, atkūrimas ir anuliavimas;

7.17. civilinės būklės akto įrašą liudijančių įrašų išdavimas.

8. Vyriausiasis inžinierius, neįeinantis į struktūrinius padalinius:

8.1. darbas, susijęs su išvyka į objektus – priimant sprendimus dėl žemės kasimo leidimo išdavimo ar panaikinimo ir nagrinėjant su tuo susijusius ginčus.

\_\_\_\_\_\_\_\_\_\_\_\_\_\_\_